บริษัท การบินไทย จำกัด (มหาชน) จัดเที่ยวบินพิเศษ พร้อมเปลี่ยนแบบเครื่องบินให้มีขนาดใหญ่ขึ้น เพื่อเร่งขนส่งผู้โดยสารที่ตกค้างไปยังยุโรปได้มากขึ้น
บริษัท การบินไทย จำกัด (มหาชน) จัดเที่ยวบินพิเศษ พร้อมเปลี่ยนแบบเครื่องบินให้มีขนาดใหญ่ขึ้น เพื่อเร่งขนส่งผู้โดยสารที่ตกค้างไปยังยุโรปได้มากขึ้นนายสุเมธ ดำรงชัยธรรมกรรมการผู้อำนวยการใหญ่ บริษัท การบินไทย จำกัด (มหาชน) เปิดเผยถึงความคืบหน้าการช่วยเหลือผู้โดยสารที่ตกค้างจาก กรณีการประกาศปิดน่านฟ้าปากีสถานเมื่อวันที่ 27 กุมภาพันธ์ 2562 ที่ผ่านมา ว่า บริษัทฯ ได้เร่งดำเนินการทยอยนำผู้โดยสารที่ตกค้างไปยังจุดหมายปลายทาง โดย จัดเที่ยวบินพิเศษ เพิ่มอีก 1 เที่ยวบิน ในวันที่ 2 มีนาคม 2562 สามารถรับผู้โดยสารไป-กลับ รวม 696 คน ได้แก่เที่ยวบินขาไป ทีจี 9269 เส้นทาง กรุงเทพฯ-แฟรงก์เฟิร์ต ทำการบินด้วยเครื่องบินแบบโบอิ้ง 777-300 ER ออกเดินทางจากกรุงเทพฯ เวลา 12.00 น. คาดว่าจะถึงแฟรงก์เฟิร์ต เวลา 18.30 น. (เวลาท้องถิ่น)เที่ยวบินขากลับ ทีจี 9279 เส้นทางแฟรงก์เฟิร์ต -กรุงเทพฯ คาดว่าจะออกเดินทางจากแฟรงก์เฟิร์ตเวลา 20.30 น. (เวลาท้องถิ่น) และคาดว่าจะเดินทางถึงกรุงเทพฯ เวลา 15.15 น. ของวันรุ่งขึ้น พร้อมเปลี่ยนแบบเครื่องบินให้มีขนาดใหญ่ขึ้น ในวันที่ 3 มีนาคมนี้ จากเดิมใช้เครื่องบินแบบโบอิ้ง 777 จะเปลี่ยนเป็นแบบแอร์บัส เอ 380 ใน เที่ยวบินไป-กลับ เส้นทาง กรุงเทพฯ-ลอนดอน เที่ยวบินที่ ทีจี 916 และเที่ยวบินที่ ทีจี 917 ทำให้สามารถขนส่งผู้โดยสาร ทั้งเที่ยวไป-กลับ ได้ถึง 1,014 คนจากการเพิ่มเที่ยวบินในวันที่ 1 และ 2 มีนาคม อีกทั้งเปลี่ยนเครื่องบินให้มีขนาดใหญ่ขึ้นในวันที่ 3 มีนาคมทำให้การบินไทยสามารถทยอยขนส่งผู้โดยสารที่จะเดินทางไป-กลับยุโรปได้เพิ่มขึ้น ซึ่งขณะนี้มีผู้โดยสารที่ยังตกค้างอีกประมาณ 200 คนอย่างไรก็ตาม บริษัทฯ ยังคงติดตามสถานการณ์ดังกล่าวอย่างใกล้ชิด โดยขอความกรุณาผู้โดยสารที่จะเดินทางในเส้นทางดังกล่าว ติดตามข่าวสารและตรวจสอบตารางการบินได้ที่เว็บไซต์ thaiairways.com หรือ THAI Contact Center โทร. 0-2356-1111 ตลอด 24 ชั่วโมง